CELEX: 62021TN0556
Language: mt
Date: 2021-11-04 00:00:00
Title: Kawża T-556/21: Rikors ippreżentat fl-4 ta’ Novembru 2021 – Lyubetskaya vs Il-Kunsill

10.1.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 11/27
            
         
      Rikors ippreżentat fl-4 ta’ Novembru 2021 – Lyubetskaya vs Il-Kunsill
      (Kawża T-556/21)
      (2022/C 11/37)
      Lingwa tal-kawża: il-Franċiż
      
         Partijiet
      
      
         Rikorrent: Sviatlana Lyubetskaya (Minsk, il-Bjelorussja) (rappreżentant: D. Litvinski, avukat)
      
         Konvenut: Il-Kunsill tal-Unjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla r-Regolament ta’ Implimentazzjoni tal-Kunsill (UE) 2021/997 tal-21 ta’ Ġunju 2021 li jimplimenta l-Artikolu 8a(1) tar-Regolament (KE) Nru 765/2006 dwar miżuri restrittivi fir-rigward tal-Belarussja, sa fejn dan jikkonċerna lir-rikorrenti;
               
            
                  —
               
               
                  tannulla d-Deċiżjoni ta’ Implimentazzjoni tal-Kunsill (PESK) 2021/1002 tal-21 ta’ Ġunju 2021 li timplimenta d-Deċiżjoni 2012/642/PESK dwar miżuri restrittivi fid-dawl tas-sitwazzjoni fil-Belarussja;
               
            
                  —
               
               
                  tikkundanna lill-Kunsill għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka tliet motivi.
      
                  1.
               
               
                  L-ewwel motiv huwa bbażat fuq in-nuqqas ta’ osservanza tal-prinċipju ta’ responsabbiltà personali. Ir-rikorrenti ssostni li l-għan u l-kontenut tal-atti kkontestati, interpretati fid-dawl tal-kliem tagħhom, tal-kuntest tagħhom u tal-iskopijiet tagħhom, huma kuntrarji għall-prinċipju ta’ proporzjonalità, peress li l-awtorità tal-prosekuzzjoni ma tosservax id-dmir tagħha li tistabbilixxi l-imputabbiltà tal-fatti lill-persuna kkonċernata.
               
            
                  2.
               
               
                  It-tieni motiv, ibbażat fuq żball ta’ evalwazzjoni u bbażat fuq l-Artikolu 47 tal-Karta tad-Drittijiet Fundamentali tal-Unjoni Ewropea. Skont ir-rikorrenti, l-atti kkontestati ma humiex iġġustifikati mill-fatti u sempliċement jisiltu konklużjonijiet ibbażati fuq il-kwalità ta’ membru parlamentari tagħha.
               
            
                  3.
               
               
                  It-tielet motiv, ibbażat fuq in-nuqqas ta’ osservanza tal-prinċipju ta’ proporzjonalità. Ir-rikorrenti ssostni, f’dan ir-rigward, li l-għan u l-kontenut tal-atti kkontestati, interpretati fid-dawl tal-kliem tagħhom, tal-kuntest tagħhom u tal-iskopijiet tagħhom, huma kuntrarji għall-prinċipju ta’ proporzjonalità, b’mod partikolari f’dak li jirrigwarda l-kwalità ta’ membru parlamentari tagħha.